Eižens Zemmers

Eižens Zemmers (8. november 1843 Katvari vald – 17. detsember 1906 Valmiera) oli läti bakterioloog, mikrobioloog ja loomaarstiteadlane.

Ta oli Katvari mõisa aedniku poeg.

Ta lõpetas 1865 Tartu Veterinaariainstituudi ja töötas samas õppejõuna, alates 1876 professorina. Ta diagnoosis esimesena trihhinelloosi (kassil, 1868) ning kirjeldas kanade süngamoosi (1870).Toivo Järvis, Veterinaarhelmintoloogia arengust Eestis

Zemmers avastas 1872. aastal Siberi katku tekitaja spoorilise arengustaadiumi ning tõestas, et inimene võib nakatuda tuberkuloosihaige veise liha või piima toiduks tarvitades.

Tema vend Aleksandrs Zemmers oli samuti Tartu Veterinaariainstituudi professor.

Surres pärandas ta 10 000 rubla läti päritolu üliõpilaste õpingute toetuseks, fondi tagatiseks oli Vastse-Laitsna mõis.Sirje Tamul, Eraalgatuslikest stipendiumitest Tartu Ülikoolis 1802-1918, lk. 210

 Viited 

Kategooria:Läti loomaarstiteadlased
Kategooria:Eesti loomaarstiteadlased
Kategooria:Bakterioloogid
Kategooria:Eesti loomaarstiteadlased
Kategooria:Tartu veterinaariinstituudi professorid
Kategooria:Tartu veterinaariinstituudi vilistlased
Kategooria:Sündinud 1843
Kategooria:Surnud 1906